CELEX: 62022CN0005
Language: ga
Date: 2022-01-03 00:00:00
Title: Cás C-5/22: Iarraidh ar réamhrialú ón Consiglio di Stato (an Iodáil), an 3 Eanáir 2022 – Green Network SpA v SF, YB, Autorità di Regolazione per Energia Reti e Ambiente (ARERA)

21.3.2022   
            
            
               GA
            
            
               Iris Oifigiúil an Aontais Eorpaigh
            
            
               C 128/4
            
         
      Iarraidh ar réamhrialú ón Consiglio di Stato (an Iodáil), an 3 Eanáir 2022 – Green Network SpA v SF, YB, Autorità di Regolazione per Energia Reti e Ambiente (ARERA)
      (Cás C-5/22)
      (2022/C 128/14)
      Teanga an cháis: an Iodáilis
      
         An chúirt a rinne an tarchur
      
      Consiglio di Stato
      
         Páirtithe sna príomhimeachtaí
      
      
         Iarratasóir: Green Network SpA
      
         Cosantóirí: SF, YB, Autorità di Regolazione per Energia Reti e Ambiente (ARERA)
      
         Na ceisteanna a tharchuirtear:
      
      
                  1)
               
               
                  An bhfuil forálacha dhlí an Aontais atá i dTreoir 2009/72/EC ón bParlaimint agus ón gComhairle an 13 Iúil 2009 (1) – go háirithe in Airteagal 37(1) agus (4) lena rialaítear cumhachtaí na n-údarás rialála agus in Iarscríbhinn I – le léirmhíniú amhail is go n-áirítear iontu cumhacht shaintreorach a fheidhmíonn údarás rialála mhargadh leictreachais na hIodáile (Autorità di Regolazione per Energia Reti e Ambiente) (ARERA) i leith cuideachtaí atá gníomhach in earnáil an leictreachais, faoina bhféadfaidh an t-údarás a ordú ar chuideachta den sórt sin suimeanna airgid a aisíoc do chustaiméirí, lena n-áirítear iar-chustaiméirí agus custaiméirí atá chun deiridh, a d’íoc na custaiméirí sin ar chostais bainistíochta riaracháin, de bhun clásal conarthach ar eisigh an t-údarás pionós ina leith?
               
            
                  2)
               
               
                  An bhfuil forálacha dhlí an Aontais atá i dTreoir 2009/72/EC ón bParlaimint agus ón gComhairle an 13 Iúil 2009 – go háirithe in Airteagal 37(1) agus (4) lena rialaítear cumhachtaí na n-údarás rialála agus in Iarscríbhinn I – le léirmhíniú amhail is go n-áirítear iontu, faoi raon feidhme aon chúiteamh agus na socruithe aisíocaíochta is infheidhme do chustaiméirí sa mhargadh leictreachais mura gcomhlíonfaidh an t-oibreoir margaidh na leibhéil cháilíochta seirbhíse chonarthacha, aisíocaíocht airgid a d’íoc na custaiméirí sin a rialaítear go sainráite le clásal conarthach i gcomhaontú arna shíniú agus arna ghlacadh agus nach bhfuil gaol acu le cáilíocht na seirbhíse féin ach a shonraítear mar airgead lena gcumhdaítear costais bainistíochta riaracháin an oibreora eacnamaíoch féin?
               
            
         (1)  Treoir 2009/72/CE ó Pharlaimint na hEorpa agus ón gComhairle an 13 Iúil 2009 maidir le rialacha comhchoiteanna don mhargadh inmheánach leictreachais agus lena n-aisghairtear Treoir 2003/54/AE (IO L 211, lch. 55).